INSP: Peste 88% din decesele de COVID înregistrate în ultima săptămână au fost la persoane nevaccinate.
88,4% din decesele din ultima săptămână au fost raportate la persoane nevaccinate. INSP anunță că 93,2% din persoanele decedate aveau cel puțin o comorbiditate asociată. 70,5% din cazurile COVID-19 din ultima săptămână au fost confirmate la persoane nevaccinate.
În săptămâna 22-28 noiembrie, 88,4% din decesele provocate de COVID-19 au fost raportate la persoane nevaccinate. Potrivit datelor transmise de INSP, 70,5% dintre cazurile COVID-19 și 88,4% din decese au fost înregistrate la persoane nevaccinate. De la începutu pandemiei până la momentul actual, 85,8% din totalul deceselor au fost raportate la persoane care aveau vârsta peste 60 de ani, iar 54,8% din decese au fost la bărbați. Conform INSP, 93,2% din persoanele decedate aveau cel puţin o comorbiditate asociată. Comitetul Național de Coordonare a Activităților privind Vaccinarea împotriva COVID-19 reamintește că vaccinarea este cea mai simplă metodă prin care putem învinge virusul.